Saba Youakim

Saba Youakim, B.S. (El Wardieh, Baalbek, Lebanoni, 2 Juni 1914 – 6 Machi 2003) alikuwa Askofu Mkuu wa Jimbo Kuu la Kanisa Katoliki la Kimelkiti la Petra na Philadelphia huko Amman.

 Wasifu 
Saba Youakim alipewa daraja ya upadri mnamo 30 Novemba 1939, akiwa kapelani wa Ordo Basilianus Sanctissimi Salvatoris Melkitarum (BS). Aliteuliwa kuwa Archimandrite mnamo 1968 na kuwa Mkuu wa jumuiya yake ya kitawa. 

Mnamo Septemba 9, 1968, aliteuliwa kuwa Askofu wa jimbojina la Scythopolis na kuwekwa wakfu mnamo Septemba 29, 1968. Uwekaji wake wakfu uliongozwa na Patriarki wa Antiokia Maximos V Hakim, pamoja na maaskofu wawakilishi Eftimios Youakim, BS wa Zahle na Furzol, na Nicolas Hajj, SDS wa Banyas.

Mnamo Oktoba 15, 1970, Sinodi ilimchagua Youakim kuwa Askofu Mkuu wa Petra na Philadelphia huko Yordani, akichukua nafasi ya Askofu Mkuu Mikhayl Assaf. Alijiuzulu mnamo Agosti 24, 1992, kwa sababu ya umri, akawa Askofu Mkuu Mstaafu hadi alipofariki mnamo Machi 6, 2003. Alifuatwa na Askofu Mkuu Georges El-Murr.

Katika utawala wake, Youakim alishiriki katika Mtaguso wa pili wa Vatikani. Aliwapa daraja ya uaskofu Issam John Darwich na Anargyros Printezis. Pia alishiriki kama mwekaji wakfu mwenza wa Askofu Mkuu Michel Hakim wa Saint-Sauveur de Montréal, Askofu Mkuu François Abou Mokh, BS, wa Antiokia, Askofu Ercole Lupinacci wa Lungro, Patriarki wa baadaye wa Kimelkiti wa Antiokia, Gregory III Laham, BS, na Askofu Mkuu Andre Haddad, BS, wa Zahle na Furzol.

 Marejeo 

 Viungo vya nje 
 http://www.catholic-hierarchy.org/bishop/byouakim.html
 http://christian-orient.eu/beitrage/die-katholischen-kirchen-byzantinischer-tradition/
 http://library.stu.edu/ulma/va/3005/1968/10-11-1968.pdf 

Jamii:Waliozaliwa 1914
Jamii:Waliofariki 2003
Jamii:Wabazili
Jamii:Maaskofu Wakatoliki
Jamii:watu wa Lebanoni